Okresná prokuratúra Banská Bystrica 
Partizánska cesta 1, 975 63 Banská Bystrica 1

Sp. zn. : 3 Pv 494/12/6601	Banská Bystrica, 23.4.2014
EEČ : 2-45-123-2014

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 23.4.2014, spisová značka 3 Pv 494/12/6601, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Uvedeného konania sa dopustila na tom skutkovom základe že, ako zákonná zástupkyňa maloletého XXXXX, nar. XXXXX tomuto umožnila viesť záhaľčivý život v dôsledku čoho ako žiak 9. ročníka Základnej školy XXXXX v Slovenskej Ľupči okres XXXXX, v druhom polroku školského roku 2011/2012 - od 01.02.20 do 29.06.2012 vymeškal v rámci  povinnej školskej dochádzky bez ospravedlnenia celkom 187 vyučovacích hodín,  čím ho vystavila nebezpečenstvu spustnutia.

	Uznesením prokurátora Okresnej prokuratúry XXXXX zo dňa 11.03.2013, spisová značka  3 Pv 494/12, bola určená skúšobná doba  pre jednotlivých obvinených  nasledovne:

	1.XXXXX, dátum narodenia XXXXX 
	12 mesiacov

XXXXX
Odôvodnenie:
	Uznesením OO PZ XXXXX ČVS: ORP-1089/SL-BB-2012 z 15.09.2012 bolo podľa § 199 ods. 1 Tr. por. začaté trestné stíhanie za prečin ohrozovania mravnej výchovy mládeže podľa § 211 ods. 1 písm. b/ Tr. zák. a d¨ľa 31.01.2013 bolo za uvedený prečin podľa § 206 ods. 1 Tr. por. vznesené obvinenie XXXXX, nar. XXXXX na tom skutkovom základe ako je uvedené vo výrokovej časti uznesenia.

	Po skončení skráteného vyšetrovania prokurátorka Okresnej prokuratúry v Banskej Bystrici podľa § 216 ods. 1 Tr. por. uznesením pod č.  3 Pv 494/12 z 11.03.2013 podmienečne zastavila trestné stíhanie proti obvinenej XXXXX, pričom jej podľa § 216 ods. 2 Tr. por. určila skúšobnú dobu v trvaní 12 mesiacov.

	Predmetné uznesenie u obvinenej nadobudlo právoplatnosť 19.03.2013.

	Pretože obvinenej XXXXX 19.03.22014 uplynula skúšobná doba, overila som si ako sa správala v jej priebehu.

	Zo správy Okresného úradu, Odboru všeobecnej vnútornej správy  XXXXX vyplývalo, že obvinená XXXXX počas plynutia skúšobnej doby nebola postihnutá v priestupkovom konaní a za priestupok nebola postihnutá ani v obci XXXXX, ktorá okolnosť vyplývala zo správy predloženej 14.04.2014.

	Podľa zistenia Okresného riaditeľstva PZ, Odboru kriminálnej polície  XXXXX bolo zrejmé, že obvinená počas plynutia skúšobnej doby nebola stíhaná žiadnym útvarom PZ v rámci SR.

	Z odpisu Registra trestov vyplývalo, že obvinená nebola počas plynutia skúšobnej doby súdom trestaná.

	Vzhľadom na horeuvedené možno konštatovať, že obvinená XXXXX splnila všetky podmienky ustanovenia § 217 ods. 1 Tr. por.

	Preto som rozhodla tak,  ako je uvedené vo výrokovej časti uznesenia.

Poučenie:
	Proti tomuto uzneseniu je prípustná sťažnosť, ktorú možno podať do troch dní od jeho oznámenia prostredníctvom tunajšej okresnej prokuratúry. O sťažnosti rozhodne prokurátor Krajskej prokuratúry v Banskej Bystrici. Sťažnosť má odkladný účinok. (§ 185 a nasl. Tr. por. )

JUDr. Danica Hrabáčová
prokurátorka